14.08.2023
Иахьа Аҟәа Ахьӡ-Аԥша апарк аҟны имҩаԥысит аибашьра ианалагаз аахыс 31 шықәса аҵра инамаданы 1992-1993 шш. Аԥсны Аџьынџьтәылатә еибашьраҟны иҭахаз р-Мемориал аҟны ашәҭшьҭаҵара ацеремониа.
Ашәҭшьҭаҵара аусмҩаԥгатә иалахәын Ахада Ихаҭыԥуаҩ Бадра Гәынба, Ахада Иадминистрациа Анапхгаҩы Џьансыхә Нанба, Аԥсны иҟоу УА Ацҳаражәҳәаҩ Михаил Шургалин, аӡбаратә уаажәларра анапхгара, Ашәарҭадара Ахеилак Сергеи Шамба, аԥыза-министр актәи ихаҭыԥуаҩ Беслан Џьопуа, аԥыза-министр ихаҭыԥуаҩ, аекономика аминистр Кристина Озган, Аԥсны Жәлар Реизара – Апарламент адепутатцәа, ауаажәларра рхаҭарнакцәа.